wickkiey/tamil-wikipedia-chunked huggingface dataset:
# அடிப்படைப் பகுப்பாய்வு

## இரு பகுப்பாய்வு மாதிரிகள்

எந்தப் பங்கை, என்ன விலையில் வாங்குவது என்பதைத் தீர்மானிப்பதே பகுப்பாய்வின் நோக்கம் என்றால், இரு அடிப்படை செய்முறைகள் உள்ளன
1. குறுகிய கால இயக்கத்தில் ஒரு பாதுகாப்பை சந்தைகள் தவறாக விலையிடக்கூடும், என்றாலும் இறுதியில் அது "சரியான" விலையை எட்டுவதை அடிப்படைப் பகுப்பாய்வு பேணுகிறது. தவறாக விலையிடப்பட்ட பாதுகாப்பை விற்பனை செய்வதன்மூலம் இலாபங்கள் கிடைக்கலாம், பின்னர் இதன் "தவறை" சந்தையானது கண்டுபிடிக்கும்வரை காத்திருந்து, பாதுகாப்புக்கு மறுவிலையிடலாம்.
1. தொழில்நுட்ப பகுப்பாய்வானது அனைத்துத் தகவலும் பங்கு விலையில் முன்பே பிரதிபலிக்க்கப்படுமாறு பேணும். போக்குகள் 'உங்கள் நண்பன்', உணர்வு மாற்றங்கள் போக்கு மாற்றங்களை முன் தேதியிட்டு எதிர்வுகூறுகின்றன. விலை நகர்வுகளுக்கு முதலீட்டாளர்கள் காட்டும் உணர்ச்சிரீதியான மறுமொழிகள் அங்கீகரிக்கக்கூடிய விலை விளக்கப்பட வடிவமைப்புக்கு வழிவகுக்கும். தொழில்நுட்ப பகுப்பாய்வானது ஒரு பங்கின் 'மதிப்பு' என்ன என்பது குறித்துக் கருத்திலெடுக்காது. அவற்றின் விலை எதிர்வுகூறல்கள் எனப்படுபவை வரலாற்றுரீதியான விலை வடிவமைப்புகளிலிருந்து பெறப்பட்ட வெளிக்கணிப்புகளே.  
முதலீட்டாளர்கள் இந்த வேறுபாடுகளில் ஏதாவது ஒன்றை அல்லது அனைத்தையும் பயன்படுத்தலாம், ஆனால் பங்கு எடுத்தலுக்காக ஓரளவு ஈடுசெய்கின்ற செய்முறைகளாகும். எடுத்துக்காட்டாக, உள்நுழைவு மற்றும் வெளியேறும் புள்ளிகளைத் தீர்மானிப்பதற்காக பல அடிப்படை முதலீட்டாளர்கள் தொழில்நுட்பங்களைப் பயன்படுத்துவர். 'நல்ல' நிறுவனங்களுக்கு சாத்தியமான பங்கின் தமது முழுமையைக் கட்டுப்படுத்த பல தொழில்நுட்ப முதலீட்டாளர்கள் அடிப்படைகளைப் பயன்படுத்துவர்.  
பங்குப் பகுப்பாய்வுத் தேர்வானது "பங்குச் சந்தை எவ்வாறு செயல்படுகிறது" என்பதற்கான வேறுபட்ட எடுத்துக்காட்டுகளில் முதலீட்டாளர்கள் கொண்டுள்ள நம்பிக்கையினால் தீர்மானிக்கப்படும். திறனான-சந்தை எடுகோள், தோராயமான எடுகோள், மூலதனச் சொத்து விலையிடல் மாதிரி, தகைமை மதிப்பீட்டின் ஃபெட் மாதிரிக் கோட்பாடு, சந்தை அடிப்படையான மதிப்பீடு மற்றும் நடத்தைக்கேற்ற நிதி ஆகியவற்றிலுள்ள கலந்துரையாடல்களைப் பார்க்கவும்.  
அடிப்படைப் பகுப்பாய்வானது பின்வருவனவற்றை உள்ளடக்கும்:
1.பொருளாதாரப் பகுப்பாய்வு
2.தொழிற்துறைப் பகுப்பாய்வு
3.நிறுவனப் பகுப்பாய்வு  
இந்த மூன்று பகுப்பாய்வுகளினதும் அடிப்படையில் பங்குகளின் உள்ளார்ந்த மதிப்புகள் தீர்மானிக்கப்படுகின்றன. இதுவே பங்கின் உண்மையான மதிப்பாகக் கருதப்படும்.
உள்ளார்ந்த மதிப்பானது சந்தை விலையைவிடக் கூடுதலாக இருப்பின், பங்கை வாங்குவதற்குப் பரிந்துரைக்கப்படும். இது சந்தை விலைக்குச் சமமாக இருப்பின் பங்கை வைத்திருக்கவும், மேலும் இது சந்தை விலையைவிடக் குறைவாக இருந்தால் பங்குகளை விற்கவும்.
# அடிப்படைப் பகுப்பாய்வு

## வேறுபட்ட உரிமை நடைகள் மூலம் பயன்பாடு

முதலீட்டாளர்கள் வேறுபட்ட பிரிவு நிர்வாக நடைகளுக்குள் அடிப்படைப் பகுப்பாய்வைப் பயன்படுத்தக்கூடும்.
- நல்ல வர்த்தகங்களில் வில்பூட்டுவதானது அந்த வர்த்தகத்துடன் முதலீட்டாளரின் சொத்தை வளர்க்க உதவும் என **வாங்கி வைக்கும்** முதலீட்டாளர்கள் நம்புகிறார்கள். அடிப்படைப் பகுப்பாய்வானது அவர்கள் 'நல்ல' நிறுவனங்களைக் கண்டுபிடிக்க அனுமதிக்கும், ஆகவே அவர்கள் தமக்கு நஷ்டமேற்படுவதன் ஆபத்தையும், நிகழ்தகவையும் குறைக்கின்றன.
- 'நல்ல' மற்றும் 'கெட்ட' நிறுவனங்களைச் சரியாக மதிப்பிட நிர்வாகிகள் அடிப்படைப் பகுப்பாய்வைப் பயன்படுத்தக்கூடும். 'கெட்ட' நிறுவனங்களின் பங்குகூட ஏறி, இறங்கும், எனவே இலாபத்துக்கான சந்தர்ப்பங்களை உருவாக்குகின்றன.
- அடிப்படையில் பொருத்தமான நிறுவனங்களை வாங்குவதற்கு நிலமைகள் 'சரியாக' உள்ளனவா, இல்லையா என்பதைத் தீர்மானிப்பதில் நிர்வாகிகள் பொருளாதாரச் சுழற்சியையும் கருத்தில் எடுக்கக்கூடும்.
- **முரண்பாடுடைய முதலீட்டாளர்கள்** "குறுகிய கால இயக்கத்தில் சந்தை என்பது ஒரு வாக்களிக்கும் எந்திரமே ஒழிய, எடை பார்க்கும் எந்திரமல்ல என்பதை உணர்ந்தனர். அடிப்படைப் பகுப்பாய்வானது மதிப்பைப் பற்றி உங்கள் சொந்த முடிவை எடுக்க அனுமதிப்பதோடு, சந்தையைப் புறக்கணிக்கவும் உங்களை அனுமதிக்கும்.
- **மதிப்பு முதலீட்டாளர்கள்** குறைத்து மதிப்பிடப்பட்ட நிறுவனங்களில் தமது கவனத்தைக் கட்டுப்படுத்துகின்றனர், "சாக்கடைக்குள் இருந்து வெளியேறுவது என்பது கடினமானது" என அவர்கள் நம்புகிறார்கள். மதிப்பானது அடிப்படைப் பகுப்பாய்விலிருந்து கிடைக்கிறது.
- நிர்வாகிகள் உயர் விலையுள்ள வளர்ச்சிப் பங்குகளை வாங்குவதற்காக, எதிர்கால வளர்ச்சி வீதத்தைத் தீர்மானிக்க அடிப்படைப் பகுப்பாய்வைப் பயன்படுத்தக்கூடும்.
- கணினி மாதிரிகளுக்குள் (அளவுசார்ந்த பகுப்பாய்வு) தொழில்நுட்ப காரணிகளுடன் சேர்த்து அடிப்படைக் காரணிகளையும் நிர்வாகிகள் உள்ளடக்கக்கூடும்.
# அடிப்படைப் பகுப்பாய்வு

## மேல்மட்டம் முதல் அடிப்படை வரையிலான மற்றும் அடிப்படை முதல் மேல்மட்டம் வரையிலான அணுகுமுறை

முதலீட்டாளர்கள் மேல்மட்டம் முதல் அடிப்படை வரையிலான அல்லது அடிப்படை முதல் மேல்மட்டம் வரையிலான அணுகுமுறையில் ஒன்றைப் பயன்படுத்தலாம்.
- மேல்மட்டம் முதல் அடிப்படை வரையிலான முதலீட்டாளர் GDP வளர்ச்சி வீதங்கள், பணவீக்கம், வட்டி வீதங்கள், பணப்பரிமாற்ற வீதங்கள், உற்பத்தித்திறன் மற்றும் எரிபொருள் விலைகள் ஆகியவை போன்ற சர்வதேச மற்றும் தேசிய பொருளாதாரச் சுட்டிகள் உள்ளடங்கலான உலகளாவிய பொருளாதாரத்துடன் தனது பகுப்பாய்வை ஆரம்பிக்கிறார். அவர் தனது தேடலை மொத்த விற்பனை, விலை மட்டங்கள், போட்டியிடும் தயாரிப்புகளால் ஏற்படும் விளைவுகள், வெளிநாட்டுப் போட்டி மற்றும் தொழிற்துறையில் நுழைதல் அல்லது அதிலிருந்து வெளியேறுதல் ஆகியவற்றின் பிராந்திய/தொழிற்துறை பகுப்பாய்வாக குறுகலாக்குகிறார். அதன் பிறகு மட்டுமே அவர் தனது தேடலை அந்தப் பகுதியிலுள்ள மிகச்சிறந்த வர்த்தகத்துக்கு குறுகலாக்குகிறார்.
- அடிப்படை முதல் மேல்மட்டம் வரையிலான முதலீட்டாளர் குறிப்பிட்ட வர்த்தகங்களுடன், அவற்றின் தொழிற்துறை/பிராந்தியம் ஆகியவற்றைக் கருத்திலெடுக்காமல் தொடங்குகிறார்.
# அடிப்படைப் பகுப்பாய்வு

## செயல்முறைகள்

வர்த்தகத்தின் ஆரோக்கியத்தின் பகுப்பாய்வானது விகிதங்களை உள்ளடக்குகின்ற நிதி சம்பந்தமான அறிக்கை பகுப்பாய்வுடன் தொடங்குகிறது. இது செலுத்தப்பட்ட இலாபத்தொகைகள், இயக்கத்திலுள்ள பணப்பாய்வு, புதிய தகைமைச் சிக்கல்கள் மற்றும் மூலதன நிதிவழங்கல் ஆகியவற்றைக் கருத்திலெடுக்கிறது. தொம்சன் ரியூட்டர்ஸ் மற்றும் பிறர் வெளியிட்ட வருவாய் மதிப்பீடுகளையும், வளர்ச்சி வீத முனைப்புகளையும் அவற்றின் செல்லுபடித்தன்மை பற்றி உங்கள் எண்ணத்தினை அடிப்படையாகக்கொண்டு, 'அடிப்படை' (அவை உண்மையானவை) அல்லது 'தொழில்நுட்பம் சார்ந்தவை' (அவை முதலீட்டாளர் உணர்வு) எனக் கருதலாம்.  
தீர்மானிக்கப்பட்ட (வருமானம் மற்றும் பணத்தின்) வளர்ச்சி வீதங்கள் மற்றும் (தள்ளுபடி வீதத்தைத் தீர்மானிப்பதற்குரிய) ஆபத்து மட்டங்கள் ஆகியவற்றை பல்வேறு மதிப்பீட்டு மாதிரிகளில் பயன்படுத்தலாம். இதில் மிக முக்கியமானது தள்ளுபடி பணப்பாய்வு மாதிரியாகும், இது எதிர்காலத்தில் செய்யப்படும் பின்வருவனவற்றின் நடப்பு மதிப்பைக் கணிக்கிறது,
- இறுதியான விற்பனை விலையுடன் சேர்த்து முதலீட்டாளர் பெற்ற இலாபத்தொகைகள். (கோர்டன் மாதிரி)
- நிறுவனத்தின் வருவாய்கள் அல்லது
- நிறுவனத்தின் பணப் பாய்வுகள்.  
நிறுவனத்தின் ஆரோக்கியத்தைத் தீர்மானிப்பதில் கடன் தொகையும் முக்கியமாகக் கருத்திலெடுக்கப்பட வேண்டியதாகும். இதை தகைமைக்கு கடன் விகிதம் மற்றும் *நடப்பு விகிதம்* (நடப்புச் சொத்துக்கள்/நடப்புப் பொறுப்புக்கள்) ஆகியவற்றைப் பயன்படுத்தி விரைவாக ஆராயலாம்.  
பொதுவாகப் பயன்படுத்தப்படும் எளிமையான மாதிரி விலை/வருவாய்கள் விகிதமாகும். இந்த இடைவிடாத ஆண்டுத்தொகை மாதிரியில் (பணத்தின் நேரத்துக்கேற்ற மதிப்பு) வர்த்தகத்தின் ஆபத்துக்குப் பொருத்தமான தள்ளுபடி வீதமானது P/E இன் 'மறுபக்கமாக' தொக்கிநிற்கிறது. ஏற்றுக்கொள்ளப்பட்ட பெருக்கமானது எதிர்பார்க்கப்படும் வளர்ச்சிக்காக மாற்றம் செய்யப்படும் (அது மாதிரிக்குள் கட்டமைக்கப்படுவதில்லை).  
வளர்ச்சி மதிப்பீடுகள் PEG விகிதத்தில் சேர்க்கப்படுகின்றன, ஆனால் கணக்கானது பகுப்பாய்வுக்கு உள்ளாக்கப்படுவதில்லை. இதன் செல்லுபடித் தன்மையானது அதன் வளர்ச்சி தொடரும் என நீங்கள் எதிர்பார்க்கும் நேரத்தில் தங்கியுள்ளது.  
இப்போது, தொழிற்துறையிலுள்ள அடிப்படைத் தரவின் பெரும்பாலான தற்சார்புடைய விளக்கங்களை பங்கு விலைகளின் கணினி மாதிரியாக்கமானது பிரதியீடு செய்துள்ளது. கிட்டத்தட்ட 2000 ஆம் ஆண்டு முதல், பெருந்தொகையான தரவுகளைக் கையாளக்கூடியதாகவுள்ள கணினிகளின் ஆற்றலுடன், ஒரு புதிய தொழிலானது கண்டுபிடிக்கப்பட்டுள்ளது. சில நிதிகளில் (குவாண்ட் ஃபண்ட்ஸ் என அழைக்கப்படும்) நிர்வாகியின் முடிவுகளை உடைமை உரிமையுள்ள கணிதரீதியான மாதிரிகள் மாற்றீடு செய்துள்ளன.
# அடிப்படைப் பகுப்பாய்வு

## விமர்சனங்கள்

- சந்தைகளைச் சிறப்பாகச் செலாற்றுவதில் அடிப்படைப் பகுப்பாய்வோ அல்லது தொழில்நுட்பம் சார்ந்த பகுப்பாய்வோ பயனுள்ளதாக இருக்காது என்று பேர்ட்டன் மல்கீல் போன்ற பொருளாதார நிபுணர்கள் கூறுகிறார்கள்
# அடிப்படைப் பகுப்பாய்வு

## வெளிப்புற இணைப்புகள்

- எம்.ஐ.டி ஓப்பன் கோர்ஸ் வேர்
- ஃபண்டமெண்டன் அனாலைசிஸ் ஃபார் கரன்சீஸ்
# டிராகன்

**டிராகன்கள்** என்பவை கட்டுக்கதைகளில் காணப்படும் உயிரினங்களாகும். இவை பல கலாச்சாரங்களின் புராணங்களிலும், குறிப்பிடத்தக்களவில் பாம்புபோன்று நெளியும் வகையாகவோ அல்லது ஊர்வனவற்றின் சாயற்கூறைக் கொண்டிருக்கும் உயிரினமாகவோ குறிப்பிடப்படுகின்றன.  
பல்வேறு ஐரோப்பிய நாட்டுப்புற கலாச்சாரங்களில் காணப்படும் ஐரோப்பிய டிராகன்களும், சீன டிராகன்கள் (பாரம்பரியமாக: 龍; எளிமையாக; 龙; பின்யென்; *லாங்* ) போன்ற சார்பற்ற கீழைநாட்டு டிராகன்களுமே பெரும்பாலும் பொதுவழக்கில் கூறப்படும் டிராகன்களாகும். "டிராகன், பெரிய அளவில் பாம்புபோன்று நெளியும் தன்மையுடன், தண்ணீர்-பாம்பு போன்றிருக்கும்" என்ற அர்த்தத்தை உடைய கிரேக்க வார்த்தையான δράκων (*டிரேகொன்* ) என்பதிலிருந்து ஆங்கில வார்த்தையான "டிராகன்" பெறப்பட்டிருக்கிறது, இது "தெளிவாக பார்க்க" என்ற அர்த்தத்தைக் கொண்ட δρακεῖν (*டிரேகின்* ) என்ற வினைச்சொல்லில் இருந்து வந்திருக்கக் கூடும்.
# டிராகன்

## சுருக்கம்

டிராகன்கள் இன்றைய காலத்தில் பொதுவாக, அவற்றின் வாய்களில் இருந்து நெருப்பை உமிழ்ந்து கொண்டிருக்கும் ஒரு பெரிய பல்லியைப் போன்ற உடலமைப்புடனோ, அல்லது பல்லியின் இரண்டு ஜோடி கால்களைக் கொண்ட ஒரு பாம்பு போன்றோ காட்டப்படுகின்றன. ஐரோப்பிய டிராகன்கள், அதன் முதுகுபகுதியில் வௌவால் போன்ற இறகுகளைக் கொண்டிருக்கின்றன. முன்னங்கால்கள் இல்லாத ஒரு டிராகன் போன்ற உயிரினம் வெய்வெர்ன் (wyvern) என்று அழைக்கப்படுகிறது. அவ்வாறு பறக்கும் பல்லிகள் தரையில் நடந்தன என்பதை கண்டறிந்ததன் மூலம், முன்னங்கால்கள் இல்லாமல், தரையிலும் இருக்கும் போது இறகுகளையே முன்னங்கால்களாக பயன்படுத்தும் பறக்கும் பல்லி வகையைச் சேர்ந்த சில டிராகன்கள் வரையப்பட்டன.  
உலகெங்கிலும் பல கட்டுக்கதைகளில் டிராகன் பற்றி காணப்பட்டாலும் கூட, டிராகன்களின் பெயரில் சேர்க்கப்பட்ட பல உயிரினங்களின் பல்வேறு கதைகள் பல்வேறு கலாச்சாரங்களில் காணப்படுகின்றன. சில டிராகன்கள் நெருப்பை உமிழக்கூடியவையாகவும், விஷத்தன்மை கொண்டவையாகவும் இருந்ததாக கூறப்படுகின்றன. இவை பொதுவாக முட்டைகளில் இருந்து வெளியாகும் மற்றும் குறிப்பிடத்தக்களவில் செதில்களைக் கொண்ட அல்லது இறகுகளைக் கொண்ட பாம்புபோன்ற நெளியும்தன்மை கொண்ட உயிரினமாகவோ அல்லது ஊர்வனவாகவோ தான் வரைந்து காட்டப்படுகின்றன. சில நேரங்களில் இவை பெரிய கண்களுடனோ அல்லது மிகவும் ஊக்கத்துடன் வேட்டையைப் பார்த்துக் கொண்டிருப்பது போலவும் வரைந்து காட்டப்படுகின்றன. இந்த இரண்டாவதில் இருந்து தான் டிராகன் என்ற வார்த்தை தோன்றி இருக்கக்கூடும் (கிரேக்க வார்த்தையான *டிரேகின்* என்பது "தெளிவாக பார்க்க" என்பதை அர்த்தப்படுத்துகிறது). சில கட்டுக்கதைகள் அவற்றை முள்ளெலும்பு தண்டைக் கொண்ட ஒரு வரிசையுடன் வரைந்து காட்டுகின்றன. ஐரோப்பிய டிராகன்கள் பெரும்பாலும் சிறகுகளைக் கொண்டிருக்கும், ஆனால் கீழைநாட்டு டிராகன் வகைகள் பெரிய பாம்புகளைப் போல காட்டப்படுகின்றன. டிராகன்களுக்கு பல கால்கள் இருக்கக்கூடும்: எத்தனை என்று சொல்ல முடியாது, ஐரோப்பிய இலக்கியத்தைப் பொறுத்த வரையில் இரண்டு, நான்கு, அல்லது அதற்குமேலும் கூட எத்தனை என்று சொல்ல முடியாத அளவிற்கு இருக்கும்.  
டிராகன்கள் உலகெங்கிலும் உள்ள பல பிராந்தியங்களிலும், கலாச்சாரங்களிலும் பெரும்பாலும் முக்கிய ஆன்மீக முக்கியத்துவத்ததையும் கொண்டிருக்கின்றன. பல ஆசிய கலாச்சாரங்களில், இப்போதும் கூட சில கலாச்சாரங்களில், டிராகன்கள் இயற்கையின், மதத்தின் மற்றும் பிரபஞ்சத்தின் முக்கிய சக்திகளின் பிரதிநிதியாக போற்றி மதிக்கப்படுகின்றன. அவை மெய்யறிவுடனும்—பெரும்பாலும் மனிதர்களை விட புத்திசாலியாக கூறப்படுகின்றன—நீண்ட ஆயுளுடன் தொடர்புபடுத்தப்படுகின்றன இவை ஏதோவொரு வகை மந்திரத்தைக் கொண்டிருக்கும் அல்லது பிற இயற்கைக்கு மேற்பட்ட சக்தியைக் கொண்டிருக்கின்றன என்றும், கூறப்படுகிறது. மேலும் கிணறுகள், மழை மற்றும் ஆறுகளோடு இவை பொதுவாக தொடர்புபட்டிருக்கின்றன என்றும் தெரிகிறது. சில கலாச்சாரங்களில், மனிதர்களைப் போல பேசும் தன்மையும் இவை பெற்றிருப்பதாக கூறப்படுகிறது.  
*டிராகூன்* (dragoon) என்ற வார்த்தை, இன்றும் காலாட்படைக்கு எதிராக சண்டையிடும் குதிரைப்படைகளில் இடம் பெற்று இருக்கும், அதன் முந்தைய சுடும்ஆயுதம் என்பதிலிருந்து, அதாவது "டிராகன்" என்பதில் இருந்து பெறப்பட்டிருக்கிறது. ஒரு பெரிய துளையிட்ட துப்பாக்கியைக் கொண்டு சுடும்போது, அது நெருப்புப்பிழம்பைக் கக்குவது போல இருக்கும். இந்த வகையில் அந்த புராண உயிரினத்திற்கு பெயர் அளிக்கப்பட்டிருக்கலாம்.
# டிராகன்

## பிராந்திய அடிப்படையில்

### கிரேக்க நம்பிக்கை

பண்டைய கிரேக்கத்தில் டிராகனைக் குறித்து முதன்முதலாக ஐலியாட்டில் (Illiad) இருந்து பெறப்படுகிறது. இதில், கிரேக்க புராணங்களில் கூறப்படும் அரசர் அகமெம்னான் (Agamemnon) அவருடைய வாள்பட்டையில் ஒரு நீலநிற டிராகன் கற்பனைக்கருவையும், அவருடைய மார்புகவசத்தில் மூன்று-தலையுள்ள டிராகனை உள்ளடக்கி இருந்ததாகவும் கூறப்பட்டிருக்கிறது. எவ்வாறிருப்பினும், பயன்படுத்தப்பட்ட கிரேக்க வார்த்தை (δράκων *டிரேகொன்* , மரபார்ந்த δράκοντοϛ *டிரேகொண்டோஸ்* ) "பாம்பையும்" கூட குறித்திருக்கக்கூடும். δράκων (*டிரெகொன்* ) என்பது கிரேக்க δέρκομαι (*டெர்கோமைய்* ), அதாவது "நான் பார்க்கிறேன்" என்பதையும், *டெர்கெயின்* , அதாவது "பார்க்க வேண்டிய" என்பதன் வரையறையில்லாத ஆக்கப்பூர்வமான பங்களிப்பாளரின் ஒரு வடிவத்தில் இருக்கிறது, இது உண்மையில் "பார்க்கும் அது" என்பதையோ, அல்லது "மின்னும் அல்லது பளிச்சிடும்" (ஒருவேளை பிரதிபலிக்கும் அளவுகளைக் குறிப்பிட்டிருக்கலாம்) என்பதையோ குறிக்கும். இதுவே "டிராகன்" என்ற வார்த்தை தோன்றிய விதம். (மேலும் பார்க்கவும், ஹெசியோடின் கடவுளைப்பற்றிய மரபணுவியல், 322.)  
217 கி.பி.-இல், தாய்னாவின் அப்போலோனியஸின் வாழ்க்கை என்பதில் இந்தியாவில் டிராகன்களைக் (δράκων, டிரெகொன்) குறித்து பிலோஸ்டிரேடஸ் விவரித்தார். (II,17 and III,6-8). "பெரும்பாலான சமயங்களில் பெருமளவிலான பன்றிகள் யானைகளின் தந்தத்தைப் போலிருக்கின்றன, ஆனால் அவை வடிவத்தில் சிறியதாகவும், முறுக்கியும் இருக்கின்றன, மேலும் அவை திமிங்கலத்தின் பற்களைப் போல கூர்மையாக இருக்கின்றன" என்று பண்டைய லியோப் நூலகத்தின் மொழிபெயர்ப்பு (எழுதியவர் F.C.கோனிபெயர்) (III,7) குறிப்பிடுகிறது.  
ஆலியனின் (Aelian) *விலங்குகளைப் பற்றி* (On Animals) என்பதன் கருத்துப்படி, யானைகளைக் கொன்ற டிராகன்கள் என்கிற உயிரினங்கள் எதியோப்பியாவில் வாழ்ந்தன என்கிறார். அது 180 அடி நீளத்திற்கு வளரக்கூடியவை. மேலும் அதிக காலம் உயிர்வாழும் விலங்குகளுக்குப் போட்டியாக ஒரு நீண்ட ஆயுளை அது கொண்டிருந்தது.
# டிராகன்

## பிராந்திய அடிப்படையில்

### ஐரோப்பா

ஐரோப்பிய டிராகன்கள், ஐரோப்பிய கலாச்சாரங்களில் இருக்கும் நாட்டுபுறவியலிலும், கட்டுக்கதைகளிலும் நிலவுகின்றன. இறகுகளுடன் இருந்தாலும் கூட, டிராகன்கள் பொதுவாக குகைகளையும், பொந்துகளையும் கொண்டிருப்பதாக கூறப்படுகிறது. இது இதை பூமியில் வாழ்ந்த ஒரு பழங்கால உயிரினமாக எடுத்துக்காட்டுகிறது.
# டிராகன்

## பிராந்திய அடிப்படையில்

### சீனா

சீன டிராகன்கள் மற்றும் கீழைநாட்டு டிராகன்கள் பொதுவாக, மனித உடலை எடுக்கக்கூடியவையாகவும், வழக்கமாக இரக்க குணம் கொண்டவையாகவும் எடுத்துக்காட்டப்படுகின்றன. ஆனால் வழக்கமாக ஐரோப்பிய டிராகன்களில் விதிவிலக்காக சில டிராகன்கள் விடுபட்டாலும், பெரும்பாலும் பழிவாங்கும்தன்மை கொண்டவையாகவும் காட்டப்படுகின்றன. (விதிவிலக்காக இருப்பவைகளில் ஒன்று Y D டிரியாங் கோச், வேல்ஸின் சிவப்பு டிராகன்) பிற இடங்களைப் பொறுத்தவரையில் ரஷ்யா மற்றும் பெர்சியாவின் (பார்க்கவும், அஜீ தஹாகா) கட்டுக்கதைகளில் பழிவாங்கும் டிராகன்கள் காணப்படுகின்றன.  
குறிப்பாக, டிராகன்கள் சீனாவில் பிரபலமாக இருக்கின்றன. ஐந்து-நகங்கொண்ட டிராகன் சீன பேரரசுகளின் ஓர் அடையாளமாக இருந்தது. போனிக்ஸ் அல்லது பென்ங்ஹூவாங் ஆகியவற்றுடன் சீன சக்ரவர்த்தியினியின் அடையாளமாக இருந்தது. பல்வேறு மக்களால் மாற்றி அமைக்கப்படும் டிராகனின் உடையலங்காரங்களை சீன திருவிழாக்களில் பொதுவாக காணப்படுகின்றன.
# டிராகன்

## பிராந்திய அடிப்படையில்

### ஜப்பான்

ஜப்பானிய டிராகன் கட்டுக்கதைகள் சீனா, கொரியா மற்றும் இந்தியாவிலிருந்து இறக்குமதி செய்யப்பட்ட டிராகன்களைப் பற்றிய கதைகளை உள்ளூர் புராணங்களில் கலந்துவிட்டனர்.இதை போலவே, ஏனைய ஆசிய டிராகன்கள், பெரும்பாலான ஜப்பானிய டிராகன்கள் நீர் தெய்வங்களாக, மழை மற்றும் நீர்நிலைகளுடன் தொடர்புபடுத்தப்படுகின்றன. மேலும் இவை பெரியதாகவும், இறகுகள் இல்லாதவையாகவும், நெளியும்தன்மைகொண்ட உயிரினங்களாகவும், பெரிய நகங்களுடன் கூடிய பாதங்களைக் கொண்டனவாகவும் எடுத்துக்காட்டப்படுகின்றன. "மூன்று பெரியநகங்களைக் கொண்டவையாக மாற்றமில்லாமல் வரைந்து காட்டப்படுகின்றன என்று ஜப்பானிய டிராகன்கள் குறித்து கௌல்டு (1896:248), எழுதுகிறார்
# டிராகன்

## பிராந்திய அடிப்படையில்

### வேதங்களில்

முந்தைய வேத காலங்களில், **வ்ரித்ரா** (சமஸ்கிருதத்தில்: वृत्र (தேவநகரி) அல்லது (IAST)) அல்லது "உறையிடுபவர்" என்ற ஒரு அசுரன் இருந்தான். அதேபோல ஒரு "நாகம்" (பாம்புபோன்ற உயிரினம்) அல்லது டிராகன்-போன்ற உயிரினம், வறட்சிக்காக அடையாளப்படுத்தப்பட்டது மற்றும் இந்திரனின் எதிரியாக கருதப்பட்டது. வ்த்ரா வேதங்களில் **அஹி** ("பாம்பு") என்று அழைக்கப்பட்டு கொண்டிருந்தது, மேலும் அதற்கு மூன்று தலைகள் இருந்ததாகவும் கூறப்படுகிறது.
# டிராகன்

## பிராந்திய அடிப்படையில்

### இந்தியா

பின்வரும் விபரங்கள் ஃபிலேவியஸ் பிலோஸ்டிரேடஸால் எழுதப்பட்ட *தயானாவின் அப்போலோனியஸின் வாழ்க்கை* என்பதிலிருந்து வருகிறது:
# டிராகன்

## பிராந்திய அடிப்படையில்

### பாரசீகம்

அஹி தஹாகா என்பது நவீன பாரசீக வார்த்தையான azhdahā மற்றும் ezhdehā اژدها (மத்திய பாரசீக அஜ்தஹாக், அதாவது "டிராகன்" என்ற அர்த்தத்தில்) என்ற ஆதாரங்களில் இருந்து எடுக்கப்பட்டது. பெரும்பாலும் யுத்த பதாகைகளில் ஒரு டிராகன் போல வரைந்துகாட்டப்பட்டது. குட்டி டிராகன் தாயின் கண்களின் நிறத்தையே கொண்டிருக்கும் என்று பாரசீகர்கள் நம்புகிறார்கள். மத்திய பாரசீகத்தில், இது தஹாக் (Dahāg) அல்லது Bēvar-Asp என்று அழைக்கப்படுகிறது, இரண்டாவதாக சொல்லப்பட்டதன் அர்த்தம் "10,000 குதிரைகளைக் [கொண்டிருப்பவர்]."
ஏனைய பல டிராகன்களும், டிராகன்-போன்ற உயிரினங்களும், அவை அனைத்துமே பழிவாங்கும்தன்மை கொண்டவை, ஜிரோஸ்டிரெயின் திருமறையில் குறிப்பிடப்படுகிறது. (பார்க்கவும் ஜஹ்ஹாக்).
# டிராகன்

## பிராந்திய அடிப்படையில்

### யூதம்

யூதமத எழுத்துகளில், டிராகன் போன்ற உயிரினம் வேலையின் விவிலியம் பணிகள் என்பதிலும், இசாய்ஹா என்பதிலும் முதன்முதலாக குறிப்பிடப்பட்டது. இதில் இது *நசாஷ் பரீச்* (Nachash Bare'ach) அல்லது ஒரு "துருவ பாம்பு" என்றழைக்கப்பட்டது. *டேனிம்* ((תנינים)) என்ற வார்த்தையிலிருந்து (அதாவது கடவுள் இந்த பெரிய கடல்உயிரைப் படைத்தார்) லிவியதான் என்று 1:21 தொடக்கத்தில் *மிட்ரஸ் ரப்பாவில்* என்று அடையாளம் காணப்படுகிறது.நவீன ஹீப்ரூவில் *டேனிம்* என்ற வார்த்தை முதலைகளுக்குப் பயன்படுத்தப்படுகிறது - எவ்வாறிருந்தபோதினும், 20ஆம் நூற்றாண்டு வார்த்தையான இது எவ்வகையிலும் நிஜமான விவிலியத்தின் அர்த்தத்துடன் பொருந்தாது.  
யூத ஜோதிடத்தில் இது வடதுருவத்துடன் அடையாளம் காணப்படுகிறது, சுமார் 1,500 ஆண்டுகளுக்கு முன்னால் இருந்த துபான் என்ற நட்சத்திரம் தான் டிராகோ நட்சத்திரக்கூட்டத்தின் "வாலில்" இருந்த நட்சத்திரம் என்று கூறப்படுகிறது. அரேபிய மொழி பேசும் இடங்களில் *தெலி* என்பது *அல்ஜஹார்* என்று அறியப்படுவதாக எபிரேய எழுதுகிறார்கள், இது பாரசீக வார்த்தையில் ஒரு "முடிச்சாக" அல்லது ஒரு "கணுவாக" கருதப்படுகிறது, ஏனென்றால் இதுபோன்ற இரண்டு கணுக்களை உருவாக்கும் முட்டைவடிவத்திலிருந்து ஒரு கிரகத்தின் சுற்றுவட்டப்பாதையின் சாய்வின் குறுக்குவெட்டாக இருந்தது. நவீன ஜோதிடத்தில் இவை ஏற்றவரிசைக் கணு மற்றும் இறக்கவரிசைக் கணு என்றழைக்கப்படுகிறது, ஆனால் மத்தியகால ஜோதிடத்தில் இவை "டிராகனின் தலை" மற்றும் "டிராகனின் வால்" என்று குறிக்கப்படுகிறது.  
பசால்ம்ஸ் 89:9-10-லும், இசயாஹ் 51:9-10-விலும் விவரிக்கப்பட்ட வகையில், ரஹாப்பும் "டிராகன்-போன்ற" தன்மைகளைக் கொண்டிருக்கின்றன.
# டிராகன்

## நவீன விளக்கங்கள்

20ஆம் நூற்றாண்டின் ஆரம்பத்தில், நார்வீஜியன் கலைஞர் குஸ்தவ் வேஜ்லேண்டின் சிற்ப வேலைகள் மத்தியகால கலைகளால் ஈர்க்கப்பட்டிருந்தன, அடிக்கடி டிராகன்களின் வடிவங்களே செய்யப்பட்டன - ஒரு பாவத்தின் அடையாளமாக இது செய்யப்பட்டது, ஆனால் ஒரு இயற்கை சக்தியாகவும், மனிதனுக்கு எதிராக சண்டையிடும் ஓர் உயிரினமாகவும் செய்யப்பட்டது.  
நவீன இலக்கியங்களில், குறிப்பாக மாயமந்திர படைப்புகளில் டிராகன்களைப் பற்றி பல எடுத்துக்காட்டுகள் இருக்கின்றன.  
1937-ல் J.R.R. டோல்கின் என்பவரால் எழுதப்பட்ட மந்திர புதினமான *தி ஹோபிட்* என்பதில் ஸ்மௌக் என்ற பெயருடைய ஒரு டிராகன் முக்கிய எதிரியாக பாத்திரப்படுத்தப்பட்டது. ஸ்மௌக் ஒரு பெரிய புதையலை குவித்து வைத்திருக்கிறது, ஆனால் இறுதியில் ஸ்மௌக்கின் இடுப்பிற்குகீழ் புஜத்தில் இருக்கும் ஒரு மென்மையான பகுதியைப் பற்றி கேட்டிருந்த ஒரு வில்லாளனால் ஓர் அம்பினால் கொல்லப்படுகிறது. ""டிராகன்களுக்கு எல்லாம் தந்தை" என்று மோர்கோத்தால் உருவாக்கப்பட்ட கிலௌரங், மற்றும் கருப்பு நிறத்திலான அன்கலகன் மற்றும் ஸ்காதா ஆகியவை டோல்கினின் படைப்புகளில் காணப்படும் பிற டிராகன்களாகும். மேலும், டோல்கினின் *ஃபார்மர் கிலெஸ் ஆப் ஹாம்* என்பதில் கிறிஸோபிலேக்ஸ் டைவ்ஸ் என்று பெயரிடப்பட்ட ஒரு டிராகன் எதிர்த்து கொல்லப்படுகிறது.  
*டிராகன்ரைடர்ஸ் ஆஃப் பெம்* என்பது ஒரு மிகவும் மந்திர/விஞ்ஞான கற்பனை புதினங்களிலும், சிறுகதைகளிலும் வந்த படைப்பாகும். இது முதன்மையாக அன் மெக்கேஃப்ரேயினால் எழுதப்பட்டது. 2004-ல் இருந்து, மெக்கேஃப்ரேயின் மகன் டோட் மெக்கேஃப்ரே பெம்மும் நாவல்களைப் பதிப்பித்தார், இருவருமே அன்னுடன் இணைந்து இதை செய்தார்கள், அவராகவும் செய்தார். பெர்னெஸ் புத்திசாலித்தனமான நெருப்பை உமிழும் டிராகன்களைப் பயன்படுத்துகிறது, இது அதை ஓட்டுனர்களுடன் ஒரு டெலிபதி இணைப்பைப் பெற்றிருக்கும். இது முட்டையை உடைத்துக் கொண்டு வெளியில் வரும் போது டிராகன்கள் பெறும் மனரீதியான தன்மைகளால் இந்த டெலிபதி அமைப்பு கிடைக்கிறது.  
ஒரு புத்திசாலித்தனமான சிறிய ஊர்ந்து ஏறும் உயிரினத்திற்கு உயிரியல் நிஜ உலகில் டிராகனின் மரபார்ந்த பெயரான *டிராகோ* என்பது வழங்கப்பட்டாலும் கூட, டிராகன்களைப் பற்றிய சில நவீன போலி-உயிரியல் கணக்குகளும், அவற்றிற்கு அவற்றிற்குரிய மரபார்ந்த பெயரான *டிராகோ* என்பதை வழங்குகின்றன
# டிராகன்

## நவீன விளக்கங்கள்

### உயிரினவாதிகளின் கண்டனங்கள்

கென்ட் ஹோவிண்த் மற்றும் பில் கூப்பர் உட்பட சில உயிரினவாதிகள், டிராகன்கள் டினோசரின் ஒருவகை என்றும், அவை இன்றும் இருக்கின்றன, ஆனால் மறைந்து வாழ்கின்றன என்றும் நம்புகின்றனர்.
# டிராகன்

## வரைபடவியல்

பயங்கரமான அல்லது மர்மமான பிரதேசங்களைக் குறிப்பிட, ஆரம்பகால வரைபடவியலாளர்கள் இலத்தீன் வார்த்தையான ஹிக் சண்ட் டிராகோன்ஸ் (hic sunt dracones), அதாவது, "டிராகன்கள் இங்கே இருக்கின்றன", அல்லது "டிராகன்கள் இங்கேயும் இருக்கின்றன" என்ற வார்த்தைகளைப் பயன்படுத்தியதாக பரவலாக நம்பப்படுகிறது. அதைப் பின்பற்றி, சமீபத்திய மத்தியகால பயிற்சிகளிலும் கடல்பாம்புகள் மற்றும் பிற புராண உயிரினங்களை வரைபடங்களின் காலியான பகுதிகளில் வரைந்துவிடுவது பழக்கத்தில் இருந்தது. எவ்வாறிருப்பினும், அறியப்பட்டவகையில் இலத்தீனில் இந்த வார்த்தையின் பயன்பாடு லெனொக்ஸ் குளோப்பின் மீது "HC SVNT DRACONES" என்று இருக்கிறது. (கலிபோர்னியா 1503-07).
# டிராகன்

## மேலும் பார்க்க

- வௌவால் (கட்டியம்)
- இச்னியூமொன் (மத்தியகால விலங்கியலில்)
- கொமோடோ டிராகன்
- புராணங்களிலும், நாட்டுப்புறவியலிலும் இருக்கும் டிராகன்களின் பட்டியல்
- இலக்கியத்தில் இருக்கும் டிராகன்களின் பட்டியல்
- ஜார்ஜ் சாதுவும், டிராகனும்
# டிராகன்

## ஆதாரங்கள்

- ட்ரூரி, நெவில், எசோடிரிக் அகராதி, மோதிலால் பானார்சிதாஸ் பதிப்பகம், 2003
- டாக்டர். எச். ஃப்ரீட்மேன், ரப்பி (மொழிபெயர்ப்பு), எம். சைமன், ஆசிரியர், மிட்ராஸ் ரப்பாஹ்: தொடக்கம், தொகுதி ஒன்று, ஸ்கார்சினோ பிரஸ், இலண்டன், 1983
-
-
# வோக்கோசு

**வோக்கோசு** (Parsley) (*Petroselinum crispum*, *பெட்ரோசெலியம் கிறிஸ்பம்* ) பச்சைநிற இருபருவத் தாவரம் ஆகும். இது *சீன வோக்கோசு* அல்லது *சிலாண்ட்ரோ* எனவும் அழைக்கப்படும். இது பெரும்பாலும் மசாலாப்பொருளாகப் பயன்படுத்தப்படுகிறது. இது மத்திய கிழக்கு, ஐரோப்பிய, அமெரிக்க சமையல்களில் அதிகம் சேர்க்கப்படுகிறது. வோக்கோசானது அதன் இலைக்காகவும், மென்மையான நறுமணத்திற்காகவும் உட்கொள்ளப் படுகிறது. கொத்தமல்லியை, தமிழ்நாட்டு சமையல்களில் பயன்படுத்துவது போன்றே பயன்படுத்துகின்றனர்.
# வோக்கோசு

## வகைகள்

வோக்கோசானது 22 முதல் 30 வரையிலான பாகை செல்சியஸில் மிகச் சிறப்பாக வளரும். வோக்கோசின் இரு வடிவச் செடிகளாக உள்ளன. வோக்கோசுக்கானத் தயாரிப்புக் குறியீடு 4899 ஆகும்.
- **சுருள் இலை** (*பெ. கிறிஸ்பம்* ) : சுருண்ட இலை வோக்கோசு பெரும்பாலும் அழகுபடுத்தப் படுகிறது. சுருண்ட இலை வோக்கோசின் பயன்பாட்டைச் சிலர் விரும்பக்கூடும். ஏனெனில் இதை தட்டை இலை வோக்கோசில் நச்சுத்தன்மை (எமுலொக்கு அல்லது செர்வில்லுடன்) உள்ளதா எண்ணுகின்றனர்.
- மற்றொன்று இத்தாலியன் அல்லது தட்டை இலை (*பெ. நீபோலிடானம்* ) ஆகும். இது தோற்றத்தில் பாசினிப்பு (parsnip) போல இருந்தாலும் இதன் சுவை முற்றிலும் வேறுபட்டது. அம்பெல்லிஃபர் குடும்ப செடிகளில், வோக்கோசின் மிகவும் நெருக்கமான தொடர்புள்ள செடிகள் பாசினிப்புகள் ஆகும்.
- **வேர் வோக்கோசு**
வோக்கோசின் இன்னொரு வகையாக வேர்க் காய்கறியாக **ஹம்பர்க் வேர் வோக்கோசுடன்** (*பெட்ரோசெலியம் கிறிஸ்பம்* வகை. *ட்யூப்ரோசம்* ) வளர்க்கப்படுகிறது. இந்த வகை வோக்கோசானது, இலைகளுக்காக வளர்க்கப்படும் வோக்கோசைவிட அதிக தடிப்பான வேர்களை உருவாக்கும். பிரிட்டன், அமெரிக்காவில் வேர் வோக்கோசு குறைந்தளவே பயனாகிறது. மத்திய, கிழக்கு ஐரோப்பிய சமையலில் இது மிகவும் பொதுவானது, நீரில் வேகவைத்த சாறுகள், உணவுகளில் பயன்படுத்தப்படுகிறது.
# வோக்கோசு

## காட்சியகம்

### சாகுபடி

வோக்கோசு பயிரிடுதல் சற்று கடினமானது. ஏனெனில், முளைத்தல் சீரற்றது. அதற்கு 3 முதல் 6 வாரங்கள் தேவைப்படலாம்.
- தெற்கு, மத்திய ஐரோப்பாவில், வோக்கோசு என்பது நறுமணமூட்டப் பயன்படும். புத்தம்புதுச் செடிகள், பூங்கொத்துக் கட்டு விற்பனையில் இணைத்துப் பயன்படுத்தப்படுகிறது. புதிதாக நறுக்கப்பட்ட பச்சை வோக்கோசு, கோழியிறைச்சி ரசம், பிற ரசங்கள், பச்சைக் காய்கறிக்கலவைகளில் பயனாகிறது. பல மேற்கு ஆசிய காய்கறிக் கலவைகளில், வோக்கோசு ஒரு முக்கிய உள்ளடக்கமாக இருக்கும்.
# வோக்கோசு

## காட்சியகம்

### தோழமைத் தாவரம்

வோக்கோசானது தோட்டங்களில் ஒரு தோழமைத் தாவரமாகப் பரவலாகப் பயன்படும். இது தோட்டங்களுக்கு வரும் குளவிகள், வேட்டையாடும் ஈக்கள் உள்ளடங்கலான வேட்டையாடும் பூச்சிகளைக் கவரும் இயல்புடையதாக உள்ளது. இதனால் அருகிலுள்ள தாவரங்களை அவற்றிலிருந்து பாதுகாக்கும். எடுத்துக்காட்டாக தக்காளி கொம்புப்புழுக்களைக் கொல்கின்ற குளவிகள், வோக்கோசிலிருந்து வரும் தேனையும் உண்பதால், அவை குறிப்பாக தக்காளித் தாவரங்களைப் பாதுகாப்பதில் பயனுள்ளவையாகத் திகழ்கின்றன. வோக்கோசு, இரு பருவத்தாவரமாக இருப்பதால், அதன் இரண்டாவது ஆண்டுவரை பூக்காது. இதன் முதலாவது ஆண்டிலும் கூட தக்காளித் தாவரத்தின் வலிமையான வாசனையை முழுவதுமாகத் தழுவிநிற்க உதவுவதில் நற்பெயர் பெறுகிறது. ஆகவே பூச்சிகளின் ஈர்ப்பைக் குறைக்கிறது.
# வோக்கோசு

## உடல்நலம்

### மருத்துவப் பயன்கள்

- இதன் துளிர் இலைகள், மலக்குடல் கழுவியாகப் பயன்படுத்தக்கூடும். உயர் குருதி அழுத்தத்தைக் கட்டுப்படுத்த, சீன, செருமன் செடி நிபுணர்கள் வோக்கோசைப் பரிந்துரைக்கின்றனர். சிறுநீர்ப்பைக்கு வலுச்சேர்க்க இதை ஒரு சத்துமருந்தாக, செரோக்கியர் பயன்படுத்தினர். இது பெரும்பாலும் எமனகோக்குவாகவும் பயன்படும்.
- சிறுநீரகத்தில் Na+/K+-ATPase ஏற்றத்தைத் தடுப்பதன்மூலம், வோக்கோசானது சிறுநீர்ப் பெருக்கத்தை அதிகரிப்பதாகத் தோன்றுகிறது. இதனால் பொட்டாசியம் மீள அகத்துறிஞ்சலை அதிகரிக்கின்ற வேளையில், சோடியம், நீர் வெளியேற்றத்தையும் அதிகப்படுத்துகிறது.
- வோக்கோசை தோலின்மீது பிழிந்து தேய்த்துவிடும்போது, கொசுக் கடிகளால் வரும் அரிப்புகள் குறையும்.
- வோக்கோசை மெல்லும்போது, அது கெட்ட சுவாசத்தை புதிதாக்கும் என்று பொதுவாக நம்பப்படுகிறது. இருந்தபோதிலும் சிலர் இதை ஒரு தொன்மம் எனக் குறிப்பிடுகின்றனர்.
# வோக்கோசு

## உடல்நலம்

### உடல்நலக் கேடுகள்

- வோக்கோசுவை கர்ப்பமான பெண்கள் மருந்தாகவோ, குறை நிரப்பியாகவோ எடுத்துக் கொள்ளக் கூடாது. எண்ணெய், வேர், இலை அல்லது விதையாக வோக்கோசுவை உள்ளெடுத்தால், அது கர்ப்பப்பையைத் தூண்டி, குறைப்பிரசவத்தை விளைவிக்கும்.
- வோக்கோசுவில் உயர் (1.70% எடை, [http://www.guinealynx.com/diet_oxalic.html ]) ஒக்சாலிக் அமிலம் உள்ளது. இது சிறுநீரகக் கற்கள் மற்றும் ஊட்டச்சத்துக் குறைபாடுகளை உண்டாக்குவதில் ஈடுபடுகின்ற சேர்மம் ஆகும்.
- வோக்கோசு எண்ணெய், புரனோகுமாரின்கள், சோரலென்ஸ் ஆகியவற்றைக் கொண்டுள்ளது. இது உச்ச அளவான ஒளியுணர்திறனுக்கு வழிவகுக்கும்.
- வோக்கோசு விதைகள் உயர் அளவு எண்ணெய் கொண்டவையாகவும், சிறுநீர்ப் பெருக்கியாகவும் திகழ்கிறது.
# தியா மிர்சா

**தியா மிர்சா ரெக்கி** (பிறப்பு **தியா ஆண்ட்ரிச்** ; 9 திசம்பர் 1981 ) என்பவர் ஒரு இந்திய நடிகையாவார். இவர் முதன்மையாக இந்தித் திரைப்படங்களில் பணிபுரிகிறார். 2000 ஆம் ஆண்டு *ஃபெமினா மிஸ் இந்தியா* *ஆசியா பசிபிக்* பட்டம் வென்ற பிறகு, 2000 ஆம் ஆண்டு *ஆசிய பசிபிக் இன்டர்நேசனல் அழகி* பட்டத்தை வென்றார். *ரெஹ்னா ஹை டெர்ரே தில் மெய்ன்* (2001) என்ற இந்தித் திரைப்படத்தின் மூலம் நடிகையாக அறிமுகமானார்.  
அதைத் தொடர்ந்து இவர் *தஸ்* (2005), *லகே ரஹோ முன்னா பாய்* (2006), *ஹனிமூன் டிராவல்ஸ் பிரைவேட் லிமிடெட்* (2007), *சஞ்சு* (2018) உள்ளிட்ட படங்களில் நடித்தார். இவர் தன் முன்னாள் கணவர் சாகில் சங்காவுடன் இணைந்து பார்ன் ஃபிரீ என்டர்டெயின்மென்ட் என்ற திரைப்படத் தயாரிப்பு நிறுவனத்தை நடத்தி வந்தார். விவாகரத்துக்குப் பிறகு, இவர் 2019 ஆம் ஆண்டில் தானே சொந்தமாக ஒன் இந்தியா ஸ்டோரிஸ் என்ற தயாரிப்பு நிறுவனத்தைத் தொடங்கினார். அதன் பிறகு இவர் *காபிர்* (2019), *ஐசி 814: தி காந்தஹார் ஹைஜாக்* (2024) ஆகிய வலை தொடர்களில் நடித்தார்.
# தியா மிர்சா

## துவக்க கால வாழ்க்கை

மிர்சா இந்தியாவின் ஐதராபாத்தில் பிறந்தார். இவரது தந்தை, ஃபிராங்க் ஹேண்ட்ரிச், மியூனிக்கைத் தளமாகக் கொண்ட ஒரு ஜெர்மன் வரைகலை மற்றும் தொழில்துறை கண்காட்சி வடிவமைப்பாளரும், கட்டடக் கலைஞரும், ஓவியரும், உட்பகுதி வடிவமைப்பாளரும் ஆவார். இவரது தாயார் தீபா, ஒரு பெங்காலி உட்பகுதி வடிவமைப்பாளரும், நிலத்தோற்ற வடிவமைப்பாளரும் ஆவார். மேலும் அவர் குடிநோயாளிகள் மற்றும் போதைப் பழக்கத்திற்கு அடிமையானவர்களுக்கு உதவவும் தன்னார்வத் தொண்டராக உள்ளார். இவருக்கு நான்கரை வயது இருந்தபோது, இவருடைய பெற்றோர் மணமுறிவு செய்து கொண்டனர். இவரது தாயார் ஐதராபாத்தைச் சேர்ந்த அகமது மிர்சா என்ற முசுலிம் நபரை மணந்த பிறகு, இவர் தனது மாற்றாந்தந்தையின் குடும்பப் பெயரை தன் பெயரோடு இணைத்துக் கொண்டார். அவர் 2003 இல் இறந்தார்.
# தியா மிர்சா

## தொழில்

### வடிவழகியாக

மிர்சா கல்லூரியில் படிக்கும் போது நீரஜின் மல்டி மீடியா ஸ்டுடியோ என்ற ஊடக நிறுவனத்தில் வணிக நிர்வாகியாகப் பணியாற்றினார். அதே நேரத்தில், இவர் லிப்டன், வால்ஸ் ஐஸ்கிரீம், எமாமி மற்றும் பல வணிக்க் குறியீடுகளின் அச்சு விளம்பரங்களிலும், தொலைக்காட்சி விளம்பரங்களிலும் வடிவழகியாகத் தோன்றினார். 2000 ஆம் ஆண்டு மிஸ் இந்தியா போட்டியில் இரண்டாவது இடத்தைப் பிடித்தார், பின்னர் 2000 ஆம் ஆண்டு மிஸ் ஆசியா பசிபிக் பட்டத்தை வென்றார். 2013 ஆம் ஆண்டில், *டைம்ஸ் ஆஃப் இந்தியா* வெளியிட்ட "50 அழகான முகங்கள்" என்ற பட்டியலில் மிர்சாவுக்கு 15 வது இடத்தைக் கொடுத்தது.
# தியா மிர்சா

## தொழில்

### நடிகையாக

இவர் கௌதம் மேனன் இயக்கிய *ரெஹ்னா ஹை டெர்ரே தில் மேன்* என்ற படத்தில் அறிமுகமானார், இது மேனனின் தமிழ் திரைப்படமான *மின்னலேயின்* மறு ஆக்கம் ஆகும். பின்னர் இவர் *அலக்*, *தம்*, *தீவானப்பன்*, *தும்கோ ந பூல் பாயேங்கே*, *தும்சா நஹின் தேகா: எ லவ் ஸ்டோரி*, *பரினீதா*, *தஸ்*, *லகே ரஹோ முன்னா பாய்,* *சலாம் மும்பை* போன்ற படங்களில் தோன்றினார். 2018 ஆம் ஆண்டு, *சஞ்சு* என்ற வாழ்க்கை வரலாற்றுப் படத்தில் சஞ்சய் தத்தின் மனைவி மன்யதா தத் வேடத்தில் நடித்தார். அது அதிக வசூல் செய்த இந்திய படங்களில் ஒன்றாக ஆனது. 2020 ஆம் ஆண்டில், இவர் *தப்பாத்* படத்தில் தோன்றினார், அது சிறந்த படத்திற்கான பிலிம்பேர் விருதைப் பெற்றது.  
இவர் 2019 இல் ஜீ5 வலைத் தொடரான *காஃபிரில்* தோன்றினார். காஷ்மீரை பின்னணியாகக் கொண்ட இந்தத் தொடரில், மோகித் ரைனாவுக்கு ஜோடியாக நடித்தார்.
# தியா மிர்சா

## தொழில்

### தயாரிப்பாளராக

2011 ஆம் ஆண்டில், இவர் தன் முன்னாள் கணவர் சாகில் சங்காவுடன் இணைந்து பார்ன் ஃப்ரீ என்டர்டெயின்மென்ட் என்ற திரைப்படத் தயாரிப்பு நிறுவனத்தைத் தொடங்கினார். இவர் *லவ் பிரேக்கப்ஸ் ஜிந்தகி*, *பாபி ஜசூஸ்* மற்றும் அமேசான் பிரைம் வீடியோவில் ஒளிபரப்பான *மைண்ட் தி மல்ஹோத்ராஸ்* என்ற வலைத் தொடரையும் தயாரித்தார். இந்தத் தொடரில் சைரஸ் சாஹுகர் மற்றும் மினி மாத்தூர் ஆகியோர் முன்னணி பாத்திரத்தில் நடித்தனர். 2019 திசம்பரில், "ஒன் இந்தியா ஸ்டோரிஸ்" என்ற புதிய தயாரிப்பு நிறுவனத்தை உருவாக்குவதாக அறிவித்தார்.
# தியா மிர்சா

## தொழில்

### எழுத்துப்பணிகள்

இவர் *இந்துஸ்தான் டைம்ஸ்* மற்றும் பிற வெளியீடுகளில் கட்டுரைகளை எழுதியுள்ளார்.<sup>&#x5B; *<span title="This claim needs references to reliable sources. (September 2022)">மேற்கோள் தேவை</span>* &#x5D;</sup>
# தியா மிர்சா

## அழகிப் போட்டிகள்

மிர்சா ஃபெமினா மிஸ் இந்தியா 2000 போட்டியில் கலந்துகொண்டு இரண்டாவது இடத்தைப் பிடித்தார். பின்னர் மிஸ் ஆசியா பசிபிக் 2000 போட்டிக்குச் சென்று அங்கு வென்றார். மிஸ் இந்தியாவில் மிஸ் பியூட்டிஃபுல் ஸ்மைல், மிஸ் ஏவான், மிஸ் க்ளோஸ்-அப் ஸ்மைல் ஆகிய பட்டங்களையும் வென்றார். 3, திசம்பர், 2000 அன்று பிலிப்பைன்சின் மணிலாவில் மிஸ் ஆசியா பசிபிக் பட்டத்தை வென்றபோது, தாரா ஆன் ஃபோன்சேகாவுக்குப் அடுத்து 27 ஆண்டுகளில் இந்தப் பட்டத்தை வென்ற முதல் இந்தியர் என்ற பெருமையைப் பெற்றார். 2000 ஆம் ஆண்டில் சர்வதேச போட்டிகளில் இந்தியா வெற்றி பெறுவதில் இவர் ஹாட்ரிக் சாதனை படைத்தார்; லாரா தத்தா பிரபஞ்ச அழகி பட்டத்தையும், பிரியங்கா சோப்ரா உலக அழகி பட்டத்தையும் அதே ஆண்டில் வென்றனர்.
# தியா மிர்சா

## தனிப்பட்ட வாழ்க்கை

2014 ஏப்ரலில், மிர்சா தனது நீண்டகால வணிக கூட்டாளியான சாஹில் சங்காவுடன் நிச்சயதார்த்தம் செய்து கொண்டார். அவர்கள் 18, அக்டோபர், 2014 அன்று தெற்கு தில்லியின் சத்தர்பூரில் உள்ள இவரது பண்ணை வீட்டில் திருமணம் செய்து கொண்டனர். ஆகஸ்ட் 2019 இல், மிர்சா தங்கள் பிரிவை அறிவித்தார்.  
15 பிப்ரவரி 2021 அன்று, மிர்சா மும்பை பாந்த்ராவில் தொழிலதிபர் வைபவ் ரெக்கியை மணந்தார்.  
தனக்கு மே 14 அன்று அவ்யான் ஆசாத் ரேகி என்ற ஆண் குழந்தை குறைபிரசவத்தில் பிறந்ததாகவும், குழந்தை 2 மாதங்கள் என்ஊசியுவில் இருந்ததாகவும் 14, யூலை , 2021 அன்று, மிர்சா அறிவித்தார். வைபவ் ரேக்கியின் முந்தைய திருமணத்திலிருந்து இவருக்கு சமைரா ரேகி என்ற வளர்ப்பு மகளும் உள்ளார்.
# தியா மிர்சா

## திரைப்படவியல்

### திரைப்படங்கள்

| 1999 | *என் சுவாசக் காற்றே* | நடனக்கனலைஞர் | தமிழ்த்திரைப்படம் |
| --- | --- | --- | --- |
| 2001 | *ரெஃனா ஹை டெர்ரே தில் மே* | ரீனா மல்ஹோத்ரா |  |
| *தீவானாபான்* | கிரண் சவுத்ரி |  |  |
| 2002 | *டம்கோ நா பூல் பாயேங்கே* | முஸ்கான் |  |
| 2003 | *தும்* | காவேரி |  |
| *பிரான் ஜாயே பர் சான் நா ஜாயே* | சவுந்தர்யா |  |  |
| *தேசீப்* | நசுனீன் ஜமால் |  |  |
| 2004 | *கியூன் ஹோ கயா நா* | பிரீத்தி | சிறப்புத் தோற்றம் |
| *துஸ்மா நஹின் தேக்ஹா* | ஜியா |  |  |
| *ஸ்டாப்* | சாமா |  |  |
| 2005 | *பிளாக் மெயில்* | அஞ்சலி மோகன் |  |
| *மை பிரதர் நிகில்* | அவராகவே | சிறப்புத் தோற்றம் |  |
| *நாம் கம் ஜாயேகா* | நடாஷா/கீதாஞ்சலி |  |  |
| *கோய் மேரே தில் மெய்ன் ஹை* | சிம்ரன் |  |  |
| *பரினீதா* | காயத்ரி |  |  |
| *டஸ்* | அனு தீர் |  |  |
| 2006 | *பைட் கிளப் மெம்பர்ஸ் ஒன்லி* | அனு சோப்ரா |  |
| *பிரதீக்க்ஷா* | ரீனா பிரவுன் | தொலைக்காட்சிப் படம் |  |
| *பிர் ஹேரா பேரி* | கவர்ச்சி நடன மங்கை | சிறப்புத் தோற்றம் |  |
| *அலக்* | பூர்வா ராணா |  |  |
| *லகே ராஹோ முன்னா பாயி* | சிம்ரன் |  |  |
| 2007 | *ஹனிமூன் டிராவல்ஸ் பிரைவேட் லிட்* | சில்பா |  |
| *சூட்அவுட் அட் லோகந்வாலா* | மீடா மட்டூ |  |  |
| *கேஷ்* | அதிதி |  |  |
| *ஹேய் பேபி* | அவராகவே | சிறப்புத் தோற்றம் |  |
| *ஓம் சாந்தி ஓம்* |  |  |  |
| டஸ் கஹானியே | சியா |  |  |
| 2008 | *கிரேசி 4* | சிக்கா |  |
| 2009 | *லக் பை சான்ஸ்* | அவராகவே | சிறப்புத் தோற்றம் |
| *ஜெய் வீரு* | அன்னா |  |  |
| *கிசான்* | பிரியா |  |  |
| மேக்ஸ் |  |  |  |
| *ஃபுரூட் அன்ட் நட்* | மோனிகா கோகலே |  |  |
| ரெகானா |  |  |  |
| 2010 | *ஹம் தும் அவுர் கோஸ்ட்* | கெஹ்னா சின்கா |  |
| 2011 | *லவ் பிரேக்கப் சிந்தகி* | நைனா |  |
| 2012 | *பாஞ்ச் அத்யாய்* | இசிதா | வங்காளப்படம் |
| 2014 | *பாபி ஜாசூஸ்* | தயாரிப்பாளர் |  |
| *பேமிலிவாலா* | அஞ்சலி |  |  |
| 2016 | *சலாம் மும்பை* | கரீஷ்மா | ஈரானிய-இந்தியப் படம் |
| 2018 | *சஞ்சு* | மன்யதா தத் |  |
| 2020 | *தாப்பட்* | சிவானி |  |
| 2021 | *வைல்ட் டாக்* | பிரியா வெர்மா | தெலுங்குத் திரைப்படம் |
| 2023 | *பீட்* | கீதாஞ்சலி |  |
| *தக் தக்* | உசுமா | } |  |
</div>
# இடமாறும் டி.என்.ஏ

**இடமாறும் டி.என்.ஏ** கள் என்பவை **இடமாற்றம்** எனப்படுகின்ற ஒரு செயலாக்கம் மூலமாக ஒரு தனித்த கலத்தின் மரபுத்தொகுதியிலுள்ள வேறுபட்ட நிலைகளுக்கிடயே நகரக்கூடிய டி.என்.ஏ வரிசையாகும். செயலாக்கத்தில், அவை விகாரங்களை உருவாக்கலாம் மற்றும் மரபுத்தொகுதியிலுள்ள டி.என்.ஏ இன் அளவை மாற்றலாம். இடமாறும் டி.என்.ஏகள் **தாவும் மரபணுக்கள்** என்றும் கூறப்படும், இவை நடமாடும் மரபியலுக்குரிய மூலகங்களுக்கு எடுத்துக்காட்டுகளாகும். இவற்றை பார்பரா மெக்கிளிண்டாக் தனது தொழிலின் ஆரம்பத்தில் கண்டுபிடித்தார், இதற்காக அவருக்கு 1983 ஆம் ஆண்டு நோபல் பரிசு கிடைத்தது.  
பல்வேறு வகை நடமாடும் மரபியலுக்குரிய மூலகங்கள் உள்ளன, அவற்றை அவற்றின் இடமாற்ற பொறிமுறையை அடிப்படையாக வைத்துக் குழுவாக்கலாம். வகுப்பு I நடமாடும் மரபியலுக்குரிய மூலகங்கள் அல்லது பின்புறம் இடமாறும் டி.என்.ஏ ஆனது, முதலில் ஆர்.என்.ஏயாக பார்த்து அதேபோல எழுதப்பட்டு, பின்னர் பின்னோக்கிய ட்ரான்ஸ்கிரிப்டேஸ் மூலமாக மீண்டும் டி.என்.ஏயாக பார்த்து அதேபோல எழுதப்பட்டு, பின்னர் மரபுத்தொகுதியின் இன்னொரு நிலையில் உட்செருகுவதன் மூலம் தாமாகவே பிரதிகளாகின்றன. வகுப்பு II நடமாடும் மரபியலுக்குரிய மூலகங்கள், ஒரு நிலையிலிருந்து இன்னொரு நிலைக்கு நேரடியாகவே நகரும், இதற்காக மரபுத்தொகுதியில் அவற்றை "வெட்டி ஒட்டுவதற்கு" ட்ரான்ஸ்போசேஸ் பயன்படுத்தப்படும்.  
இடமாறும் டி.என்.ஏகள் யூக்கரியோட்டிக் இனங்களின் C-மதிப்புகளூடாக வெளிப்படையான மரபுத்தொகுதி அளவுகளின் மிகப்பெரிய துண்டத்தை உருவாக்கும். வெளித்தோற்றத்தில் பயனற்றவையாகக் தோன்றிய பொருளின் முழுமையான அளவு ஆரம்பத்தில் ஆய்வாளர்களை வியக்கச் செய்தது, ஆகவே மேலதிக ஆய்வின் மூலம் உயிரினம் ஒன்றின் உருவாக்கத்தில் இது மிகமுக்கியமான பங்காற்றுகிறது எனக் கண்டுபிடிக்கும் வரை இதை "வேண்டாத டி.என்.ஏ" எனக் குறிப்பிட்டனர். வாழும் உயிரினம் ஒன்றினுள் டி.என்.ஏ ஐ மாற்றுவதற்குரிய வழிமுறையாக இருப்பதால் ஆய்வாளர்களுக்கு அவை பயனுள்ளவை.
# இடமாறும் டி.என்.ஏ

## இடமாறும் டி.என்.ஏகளின் வகைகள்

இடமாறும் டி.என்.ஏகள் அவற்றின் இடமாறும் பொறிமுறையை அடிப்படையாகக் கொண்டு இரண்டு வகுப்புகளாக வகைப்படும்.
# இடமாறும் டி.என்.ஏ

## இடமாறும் டி.என்.ஏகளின் வகைகள்

### வகுப்பு I: பின்புறம் இடமாறும் டி.என்.ஏகள்

பின்புறம் இடமாறும் டி.என்.ஏகள் தம்மைத் தாமே நகலெடுத்து பின்னர் அவற்றை பல இடங்களில் மரபுத்தொகுதியினுள் ஒட்டுவதன் மூலம் செயலாற்றும். ஆரம்பத்தில் பின்புறம் இடமாறும் டி.என்.ஏகள் தம்மைத் தாமே ஆர்.என்.ஏக்கு நகலெடுக்கும் (படியெடுத்தல்) ஆனால், படியெடுக்கப்படுவதோடு ஆர்.என்.ஏ ஆனது பின்னோக்கிய ட்ரான்ஸ்கிரிப்டேஸ் மூலம் டி.என்.ஏக்கு நகலெடுக்கப்பட்டு, (பெரும்பாலும் இடமாறும் டி.என்.ஏயால் தானாகவே குறியிடப்படும்) மீண்டும் மரபுத்தொகுதியினுள் உட்செருகப்படும்.  
பின்புறம் இடமாறும் டி.என்.ஏகள் எச்.ஐ.வி போன்ற ரிட்ரோ வைரஸ்கள் போலவே இயங்கும்.  
பின்புறம் இடமாறும் டி.என்.ஏகளில் மூன்று பிரதான வகுப்புகள் உள்ளன:  
- நச்சுயிரி சார்ந்தவை: பின்னோக்கிய ட்ரான்ஸ்கிரிப்டேசுக்கு குறியீடு இடு (ஆர்.என்.ஏயை டி.என்.ஏயாக பின்னோக்கிப் படியெடுக்க), நீண்ட முனைய மீளல்கள் (LTRகள்), ரிட்ரோ வைரஸ்களை ஒத்தவை
- LINEகள்: பின்னோக்கிய ட்ரான்ஸ்கிரிப்டேசுக்குக் குறியீடு இடு, LTRகள் இல்லை, ஆர்.என்.ஏ பாலிமெரேஸ் II மூலம் படியெழுதப்பட்டவை
- நச்சுயிரி அல்லாத உயர் குடும்பம்: பின்னோக்கிய ட்ரான்ஸ்கிரிப்டேசுக்குக் குறியீடு இட வேண்டாம், ஆர்.என்.ஏ பாலிமெரேஸ் III மூலம் படியெழுதப்பட்டவை
# இடமாறும் டி.என்.ஏ

## இடமாறும் டி.என்.ஏகளின் வகைகள்

### வகுப்பு II: டி.என்.ஏ இடமாறும் டி.என்.ஏகள்

பின்னோக்கி இடமாறும் டி.என்.ஏகளிலிர்ருந்து வகுப்பு II இடமாறும் டி.என்.ஏகளின் முக்கிய வேறுபாடு அவற்றின் இடமாற்றப் பொறிமுறையில் ஆர்.என்.ஏ இடைநிலை இருப்பதில்லை என்பதாகும். வகுப்பு II இடமாறும் டி.என்.ஏகள் பொதுவாக நகலெடுத்து ஒட்டுவது என்பதைவிட ட்ரான்ஸ்போசேஸ் நொதியைப் பயன்படுத்து வெட்டி ஒட்டுவதையொத்த பொறிமுறையாலேயே நகரும். வேறுபட்ட வகையான ட்ரான்ஸ்போசேஸ் வேறுபட்ட வழிகளில் செயலாற்றும். சில டி.என்.ஏ மூலக்கூறின் எந்தவொரு பகுதியுடனும் இணையும், ஆகவே அதன் இலக்கு இடம் எந்த இடமாகவும் இருக்கலாம், ஆனால் மற்றவை குறிப்பிட்ட வரிசை முறைக்கு மட்டுமே இணையும். ட்ரான்ஸ்போசேஸ் ஒட்டும் முனைகளை உண்டாக்கும் இலக்கு இடத்தில் எதிரெதிரான வெட்டை உண்டாக்கி, இடமாறும் டி.என்.ஏயை வெட்டி நீக்கி, அதை இலக்கு இடத்துக்குள் முடிச்சுப்போடும். உருவாகும் இடைவெளியில் ஒட்டும் முனைகளிலிருந்து டி.என்.ஏ பாலிமெரேஸ் நிரம்பும், சர்க்கரை-பாஸ்பேட் முதுகெலும்பை டி.என்.ஏ லிகேஸ் மூடும். இது இலக்கு இடம் இரட்டித்தலை விளைவிக்கும், டி.என்.ஏ இடமாறும் டி.என்.ஏகளின் உட்செருகல் இடங்கள், தலைகீழான மீளல்களால் (ட்ரான்ஸ்போசேஸ் இடமாறும் டி.என்.ஏயை வெட்டி எடுக்க இவை முக்கியமானவை) பின் தொடரப்படும் குறுகிய நேரடி மீளல்களால் (இலக்கு டி.என்.ஏயிலுள்ள எதிரெதிரான வெட்டு டி.என்.ஏ பாலிமெரேசால் நிரப்பப்படும்) அடையாளம் காணப்படும். இலக்கு இடத்தில் இரட்டித்தல்கள் மரபணு இரட்டித்தலை விளைவிக்கலாம், இது கூர்ப்பில் முக்கிய பங்குவகிக்கும் எனக் கருதப்படும்.  
அனைத்து டி.என்.ஏ இடமாறும் டி.என்.ஏகளும் வெட்டி ஒட்டும் பொறிமுறையால் படியெடுக்கப்படுவதில்லை. சில சந்தர்ப்பங்களில் பிரதியெடுக்கக்கூடிய இடமாற்றம் காணப்படுகிறது, இதில் இடமாறும் டி.என்.ஏ தானாகவே புதிய இலக்கு இடத்துக்கு பிரதியாகும்.  
"வழங்கி" இடம் முன்பே பிரதியெடுக்கப்பட்டு ஆனால் "இலக்கு" இடம் பிரதியெடுக்கப்படாமல் இருக்கும்போது கல வட்டத்தின் S கட்டத்தின்போது இடமாற்றம் நடந்தால், வெட்டி ஒட்டுவதால் மட்டும் நகருகின்ற இடமாறும் டி.என்.ஏகள் தாமாகவே பெருகும்.  
இடமாறும் டி.என்.ஏகளின் இரு வகுப்புகளும் அவற்றின் பின்னோக்கிய ட்ரான்ஸ்கிரிப்டேஸ் அல்லது ட்ரான்ஸ்போசேஸ் உற்பத்திசெய்யும் திறனை விகாரத்தினால் இழக்கக்கூடும், இருந்தும் மரபுத்தொகுதியூடாகப் பாயக்கூடியன, ஏனெனில் பிற இடமாறும் டி.என்.ஏகள் தொடர்ந்தும் அவசியமான நொதிகளைச் சுரக்கின்றன.
# இடமாறும் டி.என்.ஏ

## இடமாறும் டி.என்.ஏகளின் வகைகள்

### இடம் மாறக்கூடிய மூலகங்களாக ரிட்ரோ வைரஸ்கள்

புற்றுநோய் தொடக்கத்தில் ஈடுபடும் பொருள்களாக 80 ஆண்டுகளுக்கு முன்னர் ரிட்ரோ வைரஸ்கள் இனங்காணப்பட்டன. HIV ரிட்ரோ வைரஸ் காரணமாகவே AIDS தொற்றுநோயானது ஏற்படுவதாக மிக அண்மைக்காலத்தில் கண்டுபிடிக்கப்பட்டது. வழங்கிக் கலத்தின் டி.என்.ஏயில் நிலையாக ஒருங்கிணைக்கப்பட்ட டி.என்.ஏ யாக மாறுவதன் மூலம் ரிட்ரோ வைரஸ்கள் அவற்றின் ஆர்.என்.ஏ மரபுத்தொகுதிகளை நகலெடுக்கும் ஆற்றலுள்ளவை என 1970 ஆம் ஆண்டுகளின் ஆரம்பத்தில் கண்டுபிடிக்கப்பட்டது. யூக்கரியோட்டிக் இடமாறும் டி.என்.ஏகளின் சிறப்பான வடிவங்களாக ரிட்ரோ வைரஸ்கள் அடையாளங்காணப்பட்டுள்ளமை ஒப்பீட்டளவில் மிக அண்மையிலேயே. உண்மையில் அவை இடமாறும் டி.என்.ஏகள், அவை பொதுவாக வழங்கிக் கலத்திலிருந்து விலகி பிற கலங்களில் தொற்று ஏற்படுத்தும் ஆர்.என்.ஏ இடைநிலைகள் வழியாக நகர்கின்றன. ரிட்ரோ வைரசின் ஒருங்கிணைக்கப்பட்ட டி.என்.ஏ வடிவமானது (புரோவைரஸ்) இடமாறும் டி.என்.ஏக்கு குறியிட்ட ஒரு ஒத்தவடிவமைப்பைக் கொண்டது.  
ரிட்ரோ வைரஸ்களின் இடமாற்ற வட்டமானது புரோகரியோட்டிக் இடமாறும் டி.என்.ஏகளுக்குரிய பிற ஒத்தவடிவமைப்புகளைக் கொண்டுள்ளது, இவை இடமாறும் டி.என்.ஏ இன் இருவகைகளுக்குமிடையே தூரத்துக் குடும்ப உறவைக் கூறுகின்றன. ரிட்ரோ வைரஸ் இடமாற்றத்திலுள்ள முக்கிய இடைநிலைகள் மேலதிக நிறமூர்த்த டி.என்.ஏ மூலகங்களாகும். இவை பின்னோக்கிய ட்ரான்ஸ்கிரிப்டேஸ் எனப்படுகின்ற ரிட்ரோ வைரஸ்-குறியீடு இடப்பட்ட பாலிமெரேசால் வைரஸ் துணிக்கையின் ஆர்.என்.ஏயை டி.என்.ஏயாக நகலெடுப்பதன் மூலம் உருவாக்கப்படுகின்றன. மேலதிக நிறமூர்த்த நேர்கோட்டு டி.என்.ஏ என்பது ஒருங்கிணைக்கப்பட்ட மூலகத்தின் நேரடி முன்னோடியாகும், உட்செருகல் பொறிமுறையானது "வெட்டி ஒட்டும்" இடமாற்றத்துடன் வலுவான ஒத்தவடிவமைப்பைக் காட்டுகிறது.
# இடமாறும் டி.என்.ஏ

## எடுத்துக்காட்டுகள்

- முதலாவது இடமாறும் டி.என்.ஏகளை 1948 ஆம் ஆண்டில் சோளத்தில் (*Zea mays* ), பார்பரா மெக்கிளிண்டாக் கண்டுபிடித்தார், இதற்காக அவருக்கு 1983 ஆம் ஆண்டில் நோபல் பரிசு கிடைத்தது. இந்த இடமாறும் டி.என்.ஏகளால் உட்செருகல்கள், நீக்குதல்கள் மற்றும் வேறிடத்துக்கு மாற்றுதல்கள் ஆகியன நடப்பதாக அவர் குறிப்பிட்டார். மரபுத்தொகுதியிலுள்ள இந்த மாற்றங்கள், எடுத்துக்காட்டாக சோளத் தானியங்களில் நிறமாற்றத்தை ஏற்படுத்தலாம். கிட்டத்தட்ட சோளத்தின் மொத்த மரபுத்தொகுதியின் 50% ஆனது இடமாறும் டி.என்.ஏகளைக் கொண்டிருக்கும். Ac/Ds முறை மெக்கிளிண்டாக் விவரித்தவை வகுப்பு II இடமாறும் டி.என்.ஏகள் ஆகும்.
- பழ ஈ *Drosophila melanogaster* இலுள்ள இடமாறும் டி.என்.ஏகளின் ஒரு குடும்பமானது *P மூலகங்கள்* என அழைக்கப்படும். இவை இருபதாம் நூற்றாண்டின் நடுப்பகுதியில், முதலில் இந்த இனங்களில் மட்டுமே தோன்றியுள்ளதாகத் தெரிகிறது. 50 ஆண்டுகளுக்குள், அவை இனங்களின் ஒவ்வொரு மக்களிலும் ப்ரவியுள்ளன. ஜெரால்ட் எம். ரூபின் மற்றும் அலன் சி. ஸ்ப்ராட்லிங் ஆகியோர், முளையத்தை செலுத்துவதன் மூலம் பழப்பூச்சியினுள் மரபணுக்களை உட்செலுத்த செயற்கையான P மூலகங்களைப் பயன்படுத்தும் தொழில்நுட்பத்துக்கு முன்னோடியாக இருந்தனர்.
- பாக்டீரியாவிலுள்ள இடமாறும் டி.என்.ஏகள் இடமாற்றம் தவிர்ந்த செயல்பாட்டுக்காக மேலதிகமான மரபணுவையும் வழக்கமாகக் காவுகின்றன---பெரும்பாலும் நோய்க்கிருமித் தடுப்பாற்றலுக்காக. பாக்டீரியாவில், இடமாறும் டி.என்.ஏகள் நிறமூர்த்த டி.என்.ஏயிலிருந்து பிளாஸ்மிட் டி.என்.ஏக்கும் மீண்டும் திரும்பியும் தாவக்கூடியன, இதனால் நோய்க்கிருமித் தடுப்பாற்றல் குறியீடு இடப்படுகின்றவற்றின் இடமாற்றத்தையும் மரபணுக்களின் நிரந்தரமான சேர்க்கையையும் அனுமதிக்கிறது (இந்த வழியில் பல-நோய்க்கிருமித் தடுப்பாற்றல் பாக்டீரியா குலவகைகள் உருவாக்கப்படலாம்). இந்த வகை பாக்டீரிய இடமாறும் டி.என்.ஏகள் Tn குடும்பத்தைச் சேர்ந்தவை. இடமாற்றக்கூடிய மூலகங்கள் மேலதிக மரபணுக்களைக் கொண்டிராதபோது அவை உட்செருகல் வரிசைகள் எனப்படும்.
- மனிதர்களில் மிகப் பொதுவாகக் காணப்படும் இடமாறும் டி.என்.ஏ வடிவம் அலு வரிசை ஆகும். அலு வரிசையானது கிட்டத்தட்ட 300 அடிகள் நீளமானவை, மனித மரபுத்தொகுதியில் 300,000 க்கும் மில்லியனுக்கும் இடைப்பட்ட மடங்குகளில் காணப்படலாம்.
- மரைனர் போன்ற மூலகங்கள் என்பது மனிதர்கள் உட்பட பல இனங்களில் காணப்படுகின்ற இடமாறும் டி.என்.ஏகளின் முக்கியமான இன்னொரு வகுப்பாகும். மரைனர் இடமாறும் டி.என்.ஏ முதன்முதலில் *பழ ஈ* யில் ஜாகோப்சன் மற்றும் ஹார்ட்டிலால் கண்டுபிடிக்கப்பட்டது. இந்த வகுப்பு II இடமாறக்கூடிய மூலகமானது பல இனங்களில் கிடைமட்டமாக கடத்தப்படக்கூடிய அவற்றின் விசித்திரமான ஆற்றலுக்காகப் பெயர் பெற்றது. 2.6 மில்லியன் அடித்தள இணைகளைக் கொண்டுள்ள மனித மரபுத்தொகுதியில் 14 ஆயிரம் நகல்கள் மரைனர் இருப்பதாக கணிப்பிடப்படுகிறது. மரைனர் இடமாறும் டி.என்.ஏயின் இந்த இயல்புகள் "தி மரைனர் புராஜெக்ட்" என்ற தலைப்புடைய அறிவியல் புனைகதையை ஊக்கமளித்துள்ளது.
- மு பேஜ் இடமாற்றம் என்பது பிரதியெடுக்கக்கூடிய இடமாற்றத்துக்கு நன்கறியப்பட்ட எடுத்துக்காட்டாகும். இதன் இடமாற்றம் பொறிமுறையானது சமவமைப்புள்ள மீளச்சேர்தலுக்கு ஓரளவு ஒத்ததாகும்.
- ஐந்து தனிப்பட்ட யீஸ்ட் (*Saccharomyces cerevisiae* ) பின்புறம் இடமாறும் டி.என்.ஏ குடும்பங்களாவன: Ty1, Ty2, Ty3, Ty4 மற்றும் Ty5
# இடமாறும் டி.என்.ஏ

## இடமாறும் டி.என்.ஏகள் உண்டாக்கும் நோய்கள்

இடமாறும் டி.என்.ஏகள் மரபணு சடுதி மாற்றக் காரணிகளாகும். அவை தமது வழங்கிக் கலத்தின் மரபுத்தொகுதியை பல்வேறு வழிகளில் சேதப்படுத்தலாம்:
- செயல்படும் மரபணுவில் தன்னைத் தானே உட்செலுத்தும் இடமாறும் டி.என்.ஏ அல்லது ரிடோபோசன் பெரும்பாலும் அந்த மரபணுவை செயலற்றதாக்கும்.
- இடமாறும் டி.என்.ஏ ஆனது மரபணுவை விட்டுவிலகியதும், உருவாக்கப்படும் அந்த இடைவெளி பெரும்பாலும் சரியாகத் திருத்தப்பட மாட்டாது.
- Aஅலு வரிசைகள் போன்ற அதே வரிசைகளில் பல பிரதிகள் இழையுருப்பிரிவு மற்றும் ஒடுக்கற்பிரிவு நடக்கும்போது துல்லியமான நிறமூர்த்த இணைகள் உருவாகுவதைத் தடுக்கலாம், இதனால் சமமற்ற இடைப்பரிமாற்றங்கள் ஏற்படும், இது நிறமூர்த்த இரட்டிப்புக்கான முக்கிய காரணங்களில் ஒன்றாகும்.  
இடமாறும் டி.என்.ஏகள் உருவாக்கும் நோய்களில் இரத்த ஒழுக்கு நோய் A மற்றும் B, கடுமையான இணைந்த நோய் எதிர்ப்பு குறைபாடு, எலும்புப் பாதிப்பு, புற்றுநோய்க்கான முற்சார்பு மற்றும் டுச்சேன் (Duchenne) தசை இறப்பு நோய் ஆகிய்வை உள்ளடங்கும்.  
மேலும், பல இடமாறும் டி.என்.ஏகள் அவற்றின் சொந்த ட்ரான்ஸ்போசேஸ் படியெடுத்தலை நடத்தும் வினையூக்கிகளைக் கொண்டிருக்கும். இந்த வினையூக்கிகள் இணைந்துள்ள மரபணுக்களின் பிறழக்குடிய வெளிப்பாட்டை உண்டாக்கும், இது நோய் அல்லது சடுதி மாறிய மரபணு உயிரி தோற்றவமைப்புகளை உண்டாக்கும்.
# இடமாறும் டி.என்.ஏ

## இடமாற்ற, உடற்றூண்டல் மற்றும் தற்காப்பு வீதம்

*Saccharomyces cerevisiae* இலுள்ள Ty1 மூலகமான குறித்த பின்புறம் இடமாறும் டி.என்.ஏயின் இடமாற்ற வீதத்தை ஒரு ஆய்வு கணிப்பிட்டுள்ளது. பல எடுகோள்களைப் பயன்படுத்தி, தனித்த Ty1 மூலகம் ஒன்றுக்கான வெற்றிகரமான இடமாற்ற வீத நிகழ்வானது ஒவ்வொரு சில மாதங்களுக்கும் ஒருமுறை என்பதிலிருந்து ஒவ்வொரு சில ஆண்டுகளுக்கும் ஒருமுறை என்பதாகக் கணிக்கப்பட்டது.  
இடமாறக்கூடிய மூலகங்களின் இனப்பெருக்கத்துக்கு எதிராக பல வழிகளில் கலங்கள் தற்காப்பு அளிக்கின்றன. இவற்றுள் piRNAகள் மற்றும் siRNAகள் அடங்கும், இவற்றைப் பார்த்துப் படியெழுதிய பின்னர் அவை அமைதியான இடமாறக்கூடிய மூலகங்கள் ஆகும்.  
சில இடமாறக்கூடிய மூலகங்களில் வெப்ப அதிர்ச்சி போன்ற வினையூக்கிகள் உள்ளன, கலமானது அழுத்தத்துக்கு உள்ளாகினால் அவற்றின் இடமாற்ற வீதம் அதிகரிக்கும், ஆகவே இந்த நிலமைகளின் கீழ் விகார வீதம் அதிகரிக்கிறது, இது கலத்துக்கு நன்மையாக அமையக்கூடும்.
# இடமாறும் டி.என்.ஏ

## இடமாறும் டி.என்.ஏகளின் கூர்ப்பு

இடமாறும் டி.என்.ஏகளின் கூர்ப்பும் மரபுத்தொகுதி கூர்ப்பின்மீது அவற்றின் விளைவும் தற்போது ஒரு நிலைமாறும் ஆய்வுப் புலமாக உள்ளது.  
இடமாறும் டி.என்.ஏகள் வாழ்வின் அனைத்து முதன்மைக் கிளைகளிலும் காணப்படுகிறது. அவை கடைசி உலகளவில் பொதுவான மூதாதையில் உருவாக்கப்பட்டு இருக்கலாம் அல்லது உருவாக்கப்படாமல் இருக்கலாம் அல்லது பல தடவைகள் தன்னிச்சையாக எழுந்திருக்கலாம் அல்லது எழுந்திராமல் இருக்கலாம் அல்லது பெரும்பாலும் ஒருதடவை உருவாகி பின்னர் பிற இராச்சியங்களுக்கு கிடையான மரபணு இடமாற்றம் வழியாக பரவியிருக்கலாம். இடமாறும் டி.என்.ஏகள் தமது வழங்கிகள்மீது சில நன்மைகளை வழங்கக்கூடியபோதும், அவை பொதுவாக கல உயிரங்களின் மரபுத்தொகுதியினுள் வாழ்கின்ற சுயநல டி.என்.ஏ ஒட்டுண்ணிகளாகக் கருதப்படுகின்றன. இந்த வகையில் அவை வைரஸ்களை ஒத்தன. வைரஸ்களும் இடமாறும் டி.என்.ஏகளும் தமது மரபுத்தொகுதி கட்டமைப்பிலும் உயிர்வேதியியல் திறன்களிலும் அம்சங்களை பகிரவும் கூடும், இது அவை ஒரு பொதுவான மூதாதையைப் பகிர்வதான ஊகத்துக்கு இட்டுச்செல்கிறது.  
அளவுக்கு அதிகமான இடமாறும் டி.என்.ஏ செயல்பாடானது மரபுத்தொகுதியை அழிக்கக்கூடியது என்பதால், இடமாற்றத்தை நிர்வகிக்கக்கூடிய ஒரு அளவுக்குக் குறைப்பதற்கான பொறிமுறைகளை பல உயிரங்கிகள் உருவாக்கியுள்ளதாகத் தெரிகிறது. இடமாறும் டி.என்.ஏ செயல்பாட்டைக் குறைக்கும் வழியாக யூக்கரியோட்டிக் உயிரங்கிகள் ஆர்.என்.ஏ தலையீடு (RNAi) பொறிமுறையை உருவாக்கியிருக்கக்கூடுமாக இருக்கின்றவேளை, இடமாறும் டி.என்.ஏகளை அகற்றுவதற்கான பொறிமுறையின் ஒரு பகுதியாக பாக்டீரியா உயர்வீத மரபணு நீக்கத்துக்கு உள்ளாகக்கூடும் மற்றும் வைரஸ்கள் அவற்றின் மரபுத்தொகுதிகளிலிருந்து நீக்கக்கூடும். உருண்டைப் புழுக்களில் *Caenorhabditis elegans* , RNAi தேவைப்படுகின்ற சில மரபணுக்கள்கூட இடமாறும் டி.என்.ஏ செயல்பாட்டை குறைக்கும்.  
மரபுத்தொகுதிகளுக்குள் இடையிடையேயான மீளல்கள் (Interspersed Repeats) கூர்ப்பு நேரம் முழுவதும் இடமாற்ற நிகழ்வுகள் ஒன்றுசேர்வதாக் உருவாக்கப்படும். இந்த இடையிடையேயான மீளல்கள் மரபணு மாற்றத்தைத் தடுக்கும், இதனால் புதிய மரபணுக்கள் உருவாகுவதை ஊக்குவிக்கும். இடமாறும் டி.என்.ஏகள் என்பவை புதிய மரபணுக்களின் தோற்றத்தை ஊக்குவிக்கின்ற மற்றும் மரபணு மாற்றம் மூலமாக புதிய மரபணு வரிசைகள் அவற்றையொத்த மரபணு வரிசைகளால் மேலெழுதப்படுவதிலிருந்து பாதுகாக்கின்ற கூர்ப்புசார்ந்த சாதனமாகும்.  
இடமாறும் டி.என்.ஏகள் என்பவை பிறபொருளெதிரி வேறுபடுந்தன்மையை உருவாக்கும் ஒரு வழியாக முள்ளந்தண்டு விலங்குகள் நோயெதிர்ப்புத் தொகுதியால் இசைந்து தெரிவு செய்யப்பட்டதாக இருக்கக்கூடும். V(D)J மீளச்சேர்தல் தொகுதியானது இடமாறும் டி.என்.ஏகளை ஒத்த ஒரு பொறிமுறை மூலமாக இயக்கப்படும்.
# இடமாறும் டி.என்.ஏ

## பயன்பாடுகள்

முதலாவது இடமாறும் டி.என்.ஏ சோளத் தாவரத்தில் (*Zea mays* , சோள இனங்கள்) கண்டுபிடிக்கப்பட்டு டிசோசியேட்டர் (dissociator) (Ds) எனப் பெயரிடப்பட்டது. இதேபோல, மூலக்கூறு ரீதியாகத் தனிப்படுத்தவேண்டிய முதலாவது இடமாறும் டி.என்.ஏ ஆனது ஒரு தாரவரத்திலிருந்து (ஸ்னாப்ட்ராகன்) பிரித்தெடுக்கப்பட்டது.
ஏற்றவாறு, இடமாறும் டி.என்.ஏகள் தாவர மூலக்கூற்று உயிரியலில் குறிப்பாக பயனுள்ள கருவியாக இருந்துள்ளன. ஆய்வாளர்கள் இடமாறும் டி.என்.ஏகளை உருமாற்றங்களின் ஒரு வழியாகப் பயன்படுத்துகின்றனர். இந்த வகையில், இடமாறும் டி.என்.ஏ ஆனது மரபணுவுக்குள் தாவி விகாரத்தை உருவாக்கும். இடமாறும் டி.என்.ஏ இருப்பதானது இரசாயன உருமாற்றம் முறைகளுக்குத் தொடர்பான சடுதி மாறிய மரபணு உயிரி எதிருருவை அடையாளங்காணுவதற்கான நேரடியான வழியை வழங்கும்.  
சிலவேளைகளில் மரபணு ஒன்றினுள் இடமாறும் டி.என்.ஏ ஐ உட்செருகலானது உட்செருகல் உருமாற்றம் என அழைக்கப்படும் ஒரு செயலாக்கத்தில் பின்னோக்கிய விதத்தில் மரபணுவின் செயல்பாட்டைத் தகர்க்கக் கூடியது; இடமாறும் டி.என்.ஏயின் ட்ரான்ஸ்போசேஸ்-மூலமான வெட்டிநீக்கல் மரபணு செயல்பாட்டை மீளுருவாக்கும். இது பக்கத்திலுள்ள கலங்களில் வேறுபட்ட பரம்பரைத்தோற்றங்கள் உள்ள தாவரங்களை உண்டாக்கும். செயல்படும் பொருட்டு கலத்தினுள் இருக்கவேண்டிய மரபணுக்களுக்கும் (கல-தனித்தியங்கு) மரபணு வெளிப்படுத்தப்படும் இடங்கள் தவிர்ந்த கலங்களில் அவதானிக்கக்கூடிய விளைவுகளை உண்டாக்கும் மரபணுக்களுக்கும் இடையே வேறுபாட்டை அறிய இந்த அம்சமானது ஆய்வாளர்களுக்கு உதவும்.  
இடமாறும் டி.என்.ஏகள் என்பவை பரிசோதனை ரீதியாக எளிதில் கையாளக்கூடிய பெரும்பாலான உயிரங்கிகளின் உருமாற்றத்துக்குப் பரவலாகப் பயன்படுத்தும் கருவியும் ஆகும்.  
Tc1/மரைனர்-வகுப்பு இடமாறும் டி.என்.ஏகள் *piggyBac* மற்றும் ஸ்லீப்பிங் பியூட்டி ஆகியவை பாலூட்டிக் கலங்களில் செயல்படுபவை, மேலும் இவற்றை மனித மரபணு சிகிச்சையில் பயன்படுத்துவதற்கான ஆய்வுகள் நடந்துவருகின்றன.